Alpha Tucanae - Wikipedia
Die ligging van Alpha Tucanae (in die rooi sirkel).
Spektraaltipe K3 III
Regte klimming 22h 18m 30.09478s
Deklinasie -60° 15′ 34.5263″
Skynmagnitude (m) 2,86
Absolute magnitude (M) -1,05
Massa (M☉) 2,5-3
Radius (R☉) 37
Ligsterkte (L☉) 424
Afstand (ligjaar) 200 ± 7
CPD-60° 7561, FK5 841, HD 211416, HIP 110130, HR 8502, SAO 255193
Alpha Tucanae (afgekort as α Tuc) is ’n dubbelster in die suidelike sirkumpolêre sterrebeeld Toekan. Met ’n skynbare magnitude van 2,86 is dit die helderste ster in die sterrebeeld en kan dit in die Suidelike Halfrond met die blote oog gesien word. Volgens parallaksmetings is dit sowat 200 ligjare van die Son af.
Alpha Tucanae is ’n spektroskopiese dubbelster, wat beteken die twee sterre is nog nie met ’n teleskoop van mekaar onderskei nie, maar die teenwoordigheid van ’n metgeselster kan afgelei word uit metings van die spektrum van die primêre ster. Die stelsel se wentelperiode is 4 197,7 dae (11,5 jaar).
Die primêre ster het ’n sterreklassifikasie van K3 III, wat daarop dui dat dit ’n reusester is wat die waterstof in sy kern opgebruik en weg van die hoofreeks geëvolueer het. Dit het die kenmerkende oranje kleur van ’n K-tipe ster. Dit is ’n koel ster met ’n effektiewe temperatuur van 4 300 K, maar sy ligsterkte is 424 keer dié van die Son en sy radius 37 keer die Son s’n. Sy massa is 2,5 tot 3 keer dié van die Son. Dit is nie heeltemal duidelik in watter evolusiestadium dit is nie.
↑ 1,0 1,1 Houk, Nancy (1978), Michigan catalogue of two-dimensional spectral types for the HD stars, 1, Ann Arbor: Dept. of Astronomy, University of Michigan, Bibcode: 1975mcts.book.....H
↑ (2000) “Ca II activity and rotation in F-K evolved stars”. Astronomy and Astrophysics 361: 1011–1022.
↑ "alf Tuc -- Spectroscopic binary", SIMBAD (Centre de Données astronomiques de Strasbourg), http://simbad.u-strasbg.fr/simbad/sim-id?Ident=Alpha+Tucanae, besoek op 2012-01-20
↑ Pourbaix, D. et al. (2004), "SB9: The Ninth Catalogue of Spectroscopic Binary Orbits", Astronomy & Astrophysics 424: 727–732, doi:10.1051/0004-6361:20041213, Bibcode: 2009yCat....102020P
↑ Kaler, Jim. "Alpha Tucanae". Stars. University of Illinois. Besoek op 19 Oktober 2013.
Ontsluit van "https://af.wikipedia.org/w/index.php?title=Alpha_Tucanae&oldid=2014407"
Die bladsy is laas op 11 Julie 2019 om 10:34 bygewerk.